Grof sündis 1931. aastal Prahas, Tšehhoslovakkias ning omandas seal MD Charles'i Ülikoolis ja PhD meditsiinifilosoofia alal Tšehhoslovakkia Teaduste Akadeemias. Ajal, mil ta oli psühhiaatria resident, sai tema uurimislabor Šveitsist, Sandozi laboratooriumist karbi LSD ampullidega. Grof oli lummatud võimalustest, mida uus aine psühhiaatria ja psühholoogia jaoks pakkus, ning peatselt sai psühhedeelikutest ja mittetavalistest teadvuseseisunditest tema töö keskpunkt. Aastatel 1960 kuni 1967 töötas Grof Praha Psühhiaatriliste Uuringute Instituudi psühhedeelikute-uurimise programmi juhtivteadurina. Seejärel asus ta elama Baltimoresse Marylandis ning oli kliinilise valdkonna ja teadustöö stipendiaat Johns Hopkinsi Ülikoolis. Hiljem sai temast psühhiaatriliste uuringute juht Marylandi Psühhiaatriliste Uuringute Keskuses, kus ta oli ühe USA viimase ametliku psühhedeelilise uuringu eestvedajaks.